Уфология
Уфологията е псевдонаука, занимаваща се с наблюдения на неидентифицирани летящи обекти (). Човек занимаващ се с уфология се нарича уфолог. Основното твърдение на уфолозите, е връзката на такива явления с извънземни апарати, макар че не всички уфолози я подкрепят.

История и легитимност 
Уфологията никога не е била приемана за легитимна наука от академичната общност. Независимо от уфлогията, през годините различни правителства и независими институции са провеждали изследвания, свързани с неидентифицирани летящи обекти. Най-известното такова изследване е проектът „Синя книга“ (1952 – 1970).

Физически доказателства 
Освен разказите на очевидци за наблюдения на НЛО, съществуват още редица други доказателства, които са предмет на изследване на уфологията. Такива са снимки и видео филми, показания на военни и граждански радари, физически следи от кацане на неидентифициран обект (отпечатъци върху земята, изгорени растения и др.), радиация.

Категоризация на наблюденията 
Различни уфолози предлагат няколко системи за категоризация.

Една от използваните категоризации се базира на вида на наблюдавания обект. Възможните варианти са:
 дискообразен обект, тип „летяща чиния“
 бързо движещи се светлини с възможности за рязка смяна на посоката, недостъпни за конвенционален летателен апарат
 черни триъгълници
 обекти с форма на пури
 други видове: сфери, куполи, безформени, яйцевидни и други.

Хипотези 
Някои от изказваните хипотези за произхода на НЛО включват:
 летателни апарати на една или няколко извънземни цивилизации
 летателни апарати на същества идващи от друго измерение
 непознати на науката живи организми, способни да летят
 секретни експериментални летателни апарати от земен произход
 естествени природни феномени като кълбовидните мълнии
 психологически човешки феномени като халюцинации и сънища.

Вижте също 
 Класификация на Хайнек

Бележки

Външни препратки 
 Сайт със снимки и клипове, свързани с НЛО.
 Ufology News